Šveitsi platoo
Šveitsi platoo või Keskplatoo (saksa: Schweizer Mittelland; prantsuse: plateau suisse; itaalia: altopiano svizzero) on üks kolmest suurest Šveitsi maastikust, mis asub Juura mägede ja Šveitsi Alpide vahel. See hõlmab u 30% Šveitsi pindalast ja on osaliselt tasane, kuid enamasti künklik. Keskmine kõrgus on 400–700 m. See on Šveitsi vaieldamatult kõige tihedamini asustatud piirkond, majanduse ja olulise transpordi keskus.